**Správa o činnosti Učebno -metodickej komisie KST za rok 2020**

V roku 2020 sa činnosť Učebno-metodickej komisie KST zamerala na dotvorenie podkladov na realizáciu školení a preškolení inštruktorov pre potreby implementácie Zákona o športe č. 440/2015 Z. z. a jeho neskoršej úpravy a Vyhlášky č. 110/2016 Z. z. MŠVVŠ SR o odbornej príprave na nadobudnutie odbornej spôsobilosti v športe.

Žiaľ v súvislosti s pandémiou sa nepodarilo realizovať všetky vzdelávacie aktivity v jednotlivých sekciách.

Výrazný progres nastal v sekciách Vodnej turistiky a Cykloturistiky. Boli dotvorené metodické materiály a v sekcii Vodnej turistiky sa stihlo ešte pred vypuknutím pandémie zrealizovať preškolenie inštruktorov 1 a 2 kvalifikačného stupňa. V letným mesiacoch aj školenie inštruktorov. Napriek enormnému úsiliu sa v sekcií Cykloturistiky nepodarilo z objektívnych príčin (pandemické opatrenia) pripravené školenia uskutočniť. Oceňujem prácu Martina Čajku a Martina Čajagiho.

V sekcii pešej a lyžiarskej turistiky sa nepodarilo naplánovať ani zrealizovať žiadnu vzdelávaciu aktivitu hlavne z dôvodov personálneho zabezpečenia.

Sekcia Vysokohorskej turistiky v rámci vzdelávacích aktivít pracuje v rámci stanovených plánov.

**Plány na koniec roka 2020 a 2021:**

* V prípade pozítívneho vývoja pandemickej situácie zrealizovať ešte vytíčené vzdelávacie aktivity
* V prípade funkčnosti objednaného elektronického systému (plán bol do 30.8.2020) ktorý zabezpečí kompaktibilitu s Informačným systémom športu vykonať zápisy do Registra odborníkov v športe. Na „ručný“ zápis preškolených odborníkov v športe (vodná turistika) bol požiadaný p. Peter Dragúň mladší ako osoba poverená k zápisu s KST.
* Na základe vyjadrenia VV KST umožniť vydanie osvedčení a zápisu do ISŠ Inštruktorom ktorí o to požiadali aj mimo KST ale nie je schválený ekonomický postup. (podal som niekoľko krát návrh ako to realizovať)
* Na podnet vedenia KST nadviazať zahraničnú výskumnú spoluprácu v rámci projektu COST action on Hiking in Rural Areas... -už v realizácii
* Podpis zmluvy s Fakultou športu v Prešove (je to v štádiu komunikácie- čakáme na návrh zmluvy z ich strany po poslaných pripomienkách)- posledná urgencia 21.9.2020
* Predložiť požiadavku na VV KST ohľadom financovanie vzdelávacích aktivít v sekciách, ktoré z objektívnych príčin nemohli zrealizovať plánované aktivity aby si mohli preniesť nevyčerpané prostriedky do roku 2021 bez krátenia
* Reflektovať a riešiť podnety jednotlivých sekcií voči KST
* Príprava kalendára vzdelávacích aktivít v roku 2021

V Banskej Bystrici 26.9.2020 PaedDr. Jaroslav Kompán, PhD.

Predseda Učebno-metodickej komisie KST